section_heading: Frontschwein i Viktoria (2015. – danas)
paragraph_text: Century Media u siječnju 2015. objavila je trinaesti studijski album grupe, Frontschwein. Snimljen je u studiju Endarker, a u tematskom je smislu konceptualni uradak o Drugom svjetskom ratu. Za naslovnu pjesmu snimljen je glazbeni spot. Osim što je objavljen na CD-u, objavljen je i u ograničenoj nakladi od 200 primjeraka kao kazeta i gramofonska ploča u zlatnoj ili srebrnoj boji i kao prozirna gramofonska ploča.